Transnistria-guvernementet (rumensk: "Guvernământul Transnistriei") var et område administrert av Romania etter at området ble erobret av Aksemaktene fra Sovjetunionen under den tyske invasjonen av Sovjetunionen som skjedde under andre verdenskrig. Guvernementet eksisterte i perioden 19. august 1941 til 29. januar 1944, da guvernøren ble erstattet av en ren miltær admnistrasjon under ledelse av generalløytnant Potopeanu, som tidligere hadde vært økonomiminister i Romania. Benevnelsen Transnistria gikk da ut av bruk og myndighetene omtate dette i stedet som «militærguvernementet mellom Dnestr og Bug». Området ble frigjort av sovjetiske styrker i mars 1944. Området ble overlatt til Romania som kompensasjon for tapet av Transylvania og Dobrudja.